सड़क हादसे में केंद्रीय औद्योगिक सुरक्षा बल के जवान सहित दो की मौत, दो घायल
पत्थलगांव | बुधवार की रात छुट्टी बिताकर बाइक में घर से वापस भिलाई जा रहे केंद्रीय औद्योगिक सुरक्षा बल के हवलदार सहित दो की सड़क दुर्घटना में मौत हो गई। हादसे में दो लोग घायल हुए हैं। घटना यहां से करीब 5 किलोमीटर दूर इला गांव के पास हुई, जहां दो बाइक की आपने-सामने टक्कर हो गई। इस घटना में जवान की प|ी व एक अन्य युवक घायल हैं। सरगुजा जिले के सीतापुर थाना क्षेत्र के ग्राम जामढोरी निवासी समारु लकड़ा भिलाई में केंद्रीय औद्योगिक सुरक्षा बल में पदस्थ था। वह छुट्टी में घर आया था। बुधवार की रात वह बाइक में अपनी प|ी के साथ वापस भिलाई जा रहा था। इसी दौरान पत्थलगांव के पिंटू पंडित अपने एक साथी पिंटू एक्का के साथ बाइक में ही किलकिला मेला देखकर पत्थलगांव आ रहा था।
रात करीब 8 बजे समारु और पिंटू की बाइक तेज गति से आमने-सामने टकरा गई। घटना में चारों बाइक सवार बुरी तरह घायल हो गए। स्थानीय लोगों की मदद से चारों घायलों को इलाज के लिए पत्थलगांव सिविल अस्पताल लाया गया, जहां केंद्रीय औद्योगिक सुरक्षा बल के हवलदार समारु की मौत हो गई। वहीं गंभीर रूप से घायल पिंटू पंडित को रायगढ़ रेफर किया गया था, जिसे 108 संजीवनी एंबुलेंस में रायगढ़ ले जाया जा रहा था। रास्ते में उसकी भी मौत हो गई।
hin_Deva hin_Deva hin_Deva